Okresná prokuratúra Banská Bystrica 
Partizánska cesta 1, 975 63 Banská Bystrica 1

Sp. zn. : XXXXX	Banská Bystrica, 4.6.2015
EEČ : 2-45-125-2015

U Z N E S E N I E

Trestná vec:	obvinená XXXXX  
Prečin:	Krádež podľa § 212 odsek 2 písmeno c Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Banská Bystrica
Podľa § 220 odsek 1 Trestného poriadku schvaľujem zmier uzavretý medzi: 
obvinenou:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX
	dátum narodenia: XXXXX
	trvalé bydlisko: XXXXX
Obsahom zmieru je:
a.	Peňažná suma určená na všeobecne prospešné účely: 40,00 Eur 
b.	Konkrétny adresát peňežnej sumy určenej na všeobecne prospešné účely: XXXXX 
c.	Suma odovzdaná štátu na peňežnú pomoc obetiam trestnej činnosti: 40,00 Eur 

a súčasne podľa § 215 odsek 1 písmeno g) Trestného poriadku zastavujem trestné stíhanie obvinenej
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ XXXXX - XXXXX pod spisovou značkou XXXXX
dňa 14.11.2014 v čase medzi 0.00h a 02.00h v XXXXX na XXXXX v bare TIRISH PUB, počas sedenia pri stole vzala XXXXX, nar. XXXXX, trvale bytom XXXXX XXXXX, zo zadného vrecka nohavíc peňaženku s osobnými dokladmi a finančnou hotovosťou vo výške 130,- Eur a to tým spôsobom, že využila jeho nepozornosť počas vzájomného objímania, pričom peňaženku si vložila do vrecka svojich nohavíc, finančnú hotovosť si nechala a peňaženku na druhý deň odovzdala v TIRISH PUBE, čím týmto svojím konaním spôsobila XXXXX, nar. XXXXX, trvale bytom XXXXX XXXXX, škodu odcudzením vo výške 130,- Eur,

Odôvodnenie: 
	Poverený príslušník PZ OXXXXX XXXXX - XXXXX uznesením sp. zn. XXXXX zo dňa 23.01.2014 podľa ustanovenia § 199 ods. 1 Trestného poriadku a súčasne podľa ustanovenia § 206 ods. 1 Trestného poriadku vzniesol obvinenie XXXXX pre prečin krádeže podľa ustanovenia § 212 ods. 2 písm. c/ Trestného zákona, na tom skutkovom základe, že dňa 14.11.2014 v čase medzi 0.00h a 02.00h XXXXX v bare TIRISH PUB, počas sedenia pri stole vzala XXXXX, nar. XXXXX, trvale bytom XXXXX XXXXX, zo zadného vrecka nohavíc peňaženku s osobnými dokladmi a finančnou hotovosťou vo výške 130,- Eur a to tým spôsobom, že využila jeho nepozornosť počas vzájomného objímania, pričom peňaženku si vložila do vrecka svojich nohavíc, finančnú hotovosť si nechala a peňaženku na druhý deň odovzdala v TIRISH PUBE, čím týmto svojím konaním spôsobila XXXXX, nar. XXXXX, trvale bytom XXXXX XXXXX, škodu odcudzením vo výške 130,- Eur.

	Preskúmaním spisového materiálu zisťujem, že sa koná o trestnom čine, na ktorý zákon ustanovuje trest odňatia slobody s hornou hranicou neprevyšujúcou hranicu ustanovenú v § 220 ods. 1 Tr. poriadku, teda 5 rokov.

	Obvinená a poškodený uzatvorili dňa 14. mája 2015 2014 dohodu o zmieri, v rámci ktorej poškodený uviedol, že vo vzťahu k obvinenej nežiada náhradu škody, nakoľko táto mu ju v plnej výške uhradila dňa 23. februára 2015 (listinný dôkaz nachádzajúci sa na č. l. 22 vyšetrovacieho spisu). Obvinená urobila vyhlásenie, že sa dopustila skutku, pre ktorý je trestne stíhaná, jeho spáchanie úprimne ľutuje a vložila na účet Krajskej prokuratúry v Banskej Bystrici sumu vo výške 80,-Eur na všeobecne prospešné účely. Súčasne obvinená aj poškodený vyhlásili, že zmier uzatvorili dobrovoľne, slobodne, vážne, určito a s jeho schválením súhlasia. 

	Priebeh mediácie, ako aj vyhlásenia zúčastnených strán a rozdelenie peňažnej sumy spôsobom uvedeným vo výrokovej časti tohto uznesenia je zaznamenaný v mediačnom spise Okresného súdu XXXXX  sp. zn. XXXXX ktorý bol tunajšej prokuratúre dňa 28.05.2015 doručený. 

	Vložená suma obvinenou XXXXX vo výške 80,-eur na účet Krajskej prokuratúry XXXXX dňa 28.05.2015, z ktorej 50 % ( 40,-Eur) je určených pre adresáta: BOJ s SMA, občianske zrduženie, Cintorínska 8, Tešedíkovo, číslo účtu: 1179807019/1111, vedený v UniCredit Bank Slovakia, Bratislava a 50 % ( 40,-Eur) je určených na pomoc obetiam trestnej činnosti, je postačujúca. 

	Podľa § 220 ods. 1 písm. a/, b/, c/  Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje 5 rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený 

a/ vyhlási, že spáchal skutok, za ktorý je stíhaný a nie sú odôvodnené pochybnosti o tom, že jeho vyhlásenie bolo vykonané slobodne, vážne  a určito, 

b/ nahradil škodu, pokiaľ  bola činom spôsobená, alebo urobil iné opatrenia na náhradu škody alebo inak odstránil ujmu vzniknutú trestným činom,

c/ zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely a táto peňažná suma nie je zrejme neprimeraná závažnosti spáchaného trestného činu a vzhľadom na povahu a závažnosť spáchaného činu, na mieru, akou bol trestným činom dotknutý verejný záujem, na osobu obvineného a na jeho osobné a majetkové pomery považuje  prokurátor takýto spôsob rozhodnutia za dostačujúci. 

	Podľa § 212 ods. 2 písm. c/ Trestného zákona, kto si prisvojí cudziu vec tým, že sa je zmocní a čin spácha na veci, ktorú má iný na sebe alebo pri sebe. 

	Podľa § 215 písm. g/ Trestného poriadku prokurátor zastaví trestné stíhanie, ak sa schváli zmier medzi obvineným a poškodeným. 

	Obvinená XXXXX nebola v minulosti súdne trestaná, ani postihnutá za spáchanie priestupku. Vzhľadom na povahu a závažnosť spáchaného činu, na mieru, akou bol trestným činom dotknutý verejný záujem, na osobu obvinenej a na jeho osobné a majetkové pomery som dospela k záveru, že takýto spôsob rozhodnutia je postačujúci. Preto bolo rozhodnuté tak, ako je uvedené vo výrokovej časti tohto rozhodnutia. 

Poučenie: 
Proti tomuto uzneseniu sťažnosť nie je prípustná.

JUDr. Lea Kostiviarová
prokurátorka